INTRODUCIÓN... 2 PERSOAS DESTINATARIAS DO PLAN DE FORMACIÓN:... 3 INFORMACIÓN ADICIONAL:... 3 CURSO 1: TRABALLAR A PARENTALIDADE POSITIVA... - PDF\nDownload "INTRODUCIÓN... 2 PERSOAS DESTINATARIAS DO PLAN DE FORMACIÓN:... 3 INFORMACIÓN ADICIONAL:... 3 CURSO 1: TRABALLAR A PARENTALIDADE POSITIVA..."\nRamón Montes Bustamante\n1 PLAN DE FORMACIÓN EN ATENCIÓN TEMPERÁ-2017\n2 ÍNDICE INTRODUCIÓN... 2 PERSOAS DESTINATARIAS DO PLAN DE FORMACIÓN:... 3 INFORMACIÓN ADICIONAL:... 3 CURSO 1: TRABALLAR A PARENTALIDADE POSITIVA CURSO 2: A/O PROFESIONAL DA ATENCIÓN TEMPERÁ: O EQUIPO E O TRABALLO EN REDE... 6 CURSO 3: PROGRAMA INFORMÁTICO DE REXISTRO DE INFORMACIÓN DA REDE DE ATENCIÓN TEMPERÁ DE GALICIA\n3 INTRODUCION Continuamos un ano máis a traballar pola formación continua das e dos profesionais da rede de atención temperá de Galicia, que tamén estende as súas accións a outro persoal de distintas administracións públicas que teñen por obxecto do seu traballo diario os nenos e nenas de 0 a 6 anos de idade. Como corresponde, este 3º plan de formación 2017, realízase no marco da normativa, da planificación e dos servizos que están a dispor dos nenos e nenas de entre 0 e 6 anos de idade, que teñen algún trastorno do desenvolvemento ou risco de padecelo, e das súas familias. Este novo plan de formación encádrase normativamente no Decreto 183/2013 do 5 de decembro, polo que se crea a Rede galega de atención temperá, que fixo posible a existencia non só dun espazo compartido de coordinación e corresponsabilidade entre o sistema de saúde, o sistema educativo e os servizos sociais, senón tamén que este espazo, que é o da formación, poda ser compartido polas profesionais dos 3 sistemas, algo que favorece, de forma significativa, as sinerxías disciplinares. Este Decreto, no seu artigo 15, encomenda ao Consello Autonómico da Atención Temperá entre outras funcións, a de promover a formación continua en procedementos de coordinación entre os servizos implicados na atención temperá e na especialización dos/as profesionais. Asemade, o presente Plan de formación en atención temperá -2017, está incardinado no Protocolo de coordinación, intervención e derivación interinstitucional en atención temperá, que determina a metodoloxía de traballo dos distintos equipos profesionais, así como na Estratexia galega sobre discapacidade , en materia de atención temperá e de formación dos seus equipos profesionais que na liña estratéxica 2 da Axenda da atención temperá en Galicia recolle no obxectivo 2.1: Promover a realización dun plan anual de formación continua en relación coa atención temperá Por outra parte, as accións formativas do Plan de formación 2017, queren responder, como os plans anuais anteriores, ás necesidades e demandas de formación dos recursos humanos da rede de atención temperá. As accións formativas que se reflicten no Plan deste ano 2017 foron formuladas nas avaliacións do Plan de formación en atención temperá do Na absoluta seguridade de que o mellor capital da rede está nas persoas que traballan cada día nos servizos de atención temperá, elas son as destinatarias centrais destas accións formativas. Satisfacer as súas demandas de reciclaxe e de formación permanente é o obxectivo xeral do Plan de formación en atención temperá 2017, que vai dirixido a profesionais da administración pública, prioritariamente ás persoas que exercen o seu labor en diversos servizos prestados polas consellerías competentes na materia, nomeadamente os servizos de atención temperá hospitalarios e os servizos de atención temperá financiados pola consellería de Política Social no ámbito dos servizos sociais comunitarios, e ambos en coordinación coa atención prestada pola consellería de Educación nesta materia. 2\n4 PERSOAS DESTINATARIAS DO PLAN DE FORMACIÓN: Persoal empregado público, dependente das Consellerías de; Política Social, Sanidade, Cultura, Educación e Ordenación Universitaria e persoal empregado nos Servizos Sociais Comunitarios, vinculado á Atención Temperá. De quedar prazas vacantes, poderán participar outros/as profesionais dependentes das administracións mencionadas que interveñan profesionalmente con menores de 0-6 anos de idade. Profesionais dos equipos de atención temperá dependentes de; servizos sociais municipais, da Consellería de Política Social e/ou do SERGAS. Profesionais do sistema educativo, empregadas/os da Consellería de educación, que interveñan directamente con menores de 0-6 anos, en materia de desenvolvemento persoal. Profesionais da rede de escolas infantís públicas de Galicia dependentes das distintas administracións públicas. Profesionais técnicos/as dos servizos sociais comunitarios municipais, preferentemente, profesionais con responsabilidades no programa de intervención familiar municipal. INFORMACIÓN ADICIONAL: Ler detidamente os requisitos de admisión das accións formativas. Os datos das solicitudes presentadas serán enviadas, para comprobación do posto de traballo, a cada consellería de pertenza das/dos profesionais solicitantes: educación, sanidade e/ou servizos sociais, segundo proceda. Procurar, no momento da solicitude, ter coñecemento de poder dispoñer dos días de realización do curso solicitado, para evitar múltiples renuncias por esta causa no momento da concesión de praza. Prazo de presentación e lugar de matrícula, no seguinte enlace: 3\n5 CURSO 1.- TRABALLAR A PARENTALIDADE POSITIVA Tal como se recolle en diversos documentos referidos ás boas prácticas en materia de parentalidade positiva; todos os pais e nais requiren apoios para desenvolver axeitadamente as súas responsabilidades parentais, pero non só requiren apoios cunha finalidade terapéutica senón tamén cunha finalidade preventiva e de promoción do desenvolvemento de todos os membros da familia, diriamos incluso que non só da familia nuclear senón tamén da familia extensa, que en moitos casos está dedicando moito tempo aos coidados das nenas e nenos da familia. Neste sentido o apoio é necesario non só para familias con necesidades especiais senón para todas as familias desde o momento que teñen pequenos na súa volta. Esta consideración de que todas as familias son obxecto de intervención en materia de parentalidade positiva, lévamos a adoptar un punto de vista mais amplo e sen dúbida un encadre da mirada máis positivo, é dicir; procurar unha intervención coas familias, con todas as familias, e non só coas consideradas vulnerables, pois desde unha perspectiva, global, integradora e universal da atención temperá, todas as familias deben recibir apoios no que a parentalidade positiva se refire. Os apoios que se poden prestar desde os servizos públicos; sexan do Sistema público educativo, sexa do sanitario ou de servizos sociais serán apoios de proximidade, integradores e normalizadores que axuden a complementar o rol parental pero que non o substitúan. OBXECTIVOS: Achegar ás e aos profesionais da atención temperá as ferramentas necesarias para traballar a parentalidade positiva coas familias usuarias da rede galega de atención temperá. Proporcionar un espazo de reflexión sobre a incidencia da crianza positiva no mellor desenvolvemento dos nenos e nenas cos que se intervén cada día, nos equipos da rede. Xerar o intercambio de boas prácticas, intervención diaria coas familias. en materia de parentalidade positiva, na Ofrecer formación sobre a intervención coas familias, desde unha perspectiva, global, integradora e universal da atención temperá. CONTIDOS o Parentalidade positiva: marco normativo e conceptual 4\n6 o Competencias parentais necesarias para un desempeño positivo da parentalidade o Deseño de actuacións de prevención e apoio familiar desde o enfoque da parentalidade positiva o Exemplos de programas de promoción da parentalidade positiva baseados na evidencia o Boas prácticas profesionais desde o enfoque da parentalidade positiva DATAS DE REALIZACIÓN: 26, 27 e 28 de xuño de HORARIO: Os días 26 e 27 de xuño pola mañá de 10 a 14 e pola tarde de 16 a 20hs. O día 28 de xuño pola mañá de 10 a 14hs LUGAR DE REALIZACIÓN: EGAP- Escola galega de administración pública. Rúa Madrid, Nº 2-4. Fontiñas- Santiago de Compostela DOCENTE: Mª Victoria Hidalgo García. A profesora Hidalgo é doutora en Psicoloxía pola Universidade de Sevilla. Profesora Titular do Departamento de Psicoloxía Evolutiva e da Educación da Universidade de Sevilla. Membro desde os seus inicios do grupo de investigación: Procesos de desarrollo y educación en contextos familiares y escolares (HUM303). Durante máis de dúas décadas, participou en múltiples proxectos de investigación nacionais e internacionais relacionados co estudio do contexto familiar e a súa influencia no desenvolvemento infantil. Destaca a súa participación na elaboración, execución e avaliación de diversos programas de promoción de parentalidade positiva, temática na que é unha recoñecida experta. Nº DE PRAZAS: 25 SOLICITUDES: Prazo de presentación e lugar de matrícula, no seguinte enlace: 5\n7 CURSO 2.- A/O PROFESIONAL DA ATENCION TEMPERÁ: O EQUIPO INTERPROFESIONAL E O TRABALLO EN REDE OBXECTIVOS: Reflexionar co alumnado sobre a necesidade de que calquera actividade asistencial que se leve a cabo, implica unha interrelación da persoa consigo mesma e co entorno, de tal modo que esta é a base que deseña o trato que ofrecemos ás familias, as compañeiras e compañeiros do equipo e ao traballo en Rede. Reflexionar co alumnado sobre o deseño dos procedementos que se utilizan tanto nos equipos de atención temperá, como os que se utilizan no traballo na Rede. METODOLOXÍA: Unha 1ª parte de exposición teórica. Unha 2ª parte de aplicación práctica CONTIDOS: O Traballo en equipo. Interdisciplinariedade e transdisciplinariedade. Definición e obxectivos. O clima de traballo, a organización do centro, o liderado, a cooperación entre colegas na planificación e na organización de actividades. Revisión do procedementos xa existentes nos equipos de atención temperá, ou iniciar a súa creación. Revisión dos procedementos existentes do traballo en rede e avaliar o seu funcionamento. DATAS DE REALIZACIÓN: 4, 5 e 6 de setembro de HORARIO: os días 4 e 5 de setembro en horario de maña e tarde, de 10 a 14:00 e de 16:00 a 20Hs. O día 6 de 10 A 14 Hs. DOCENTE: Cristina Cristobal Mechó. Licenciada en Psicoloxía pola Universidade Autónoma de Barcelona. Máster en Traballo clínico e saúde mental. Universidade de Barcelona. Psicoterapeuta. Logopeda -Escola de patoloxía da linguaxe- Hospital de San Pablo de Barcelona. Cristina Cristobal, é presidenta da ACAP (Asociación catalana de atención precoz). Realiza supervisión de casos e equipos. A docente ademais da experiencia práctica e docente, ten experiencia de reflexión teórica, con publicacións dedicadas á atención temperá. LUGAR DE REALIZACIÓN: EGAP- Escola galega de administración pública. Rúa Madrid, Nº 2-4. Fontiñas- Santiago de Compostela Nº DE PRAZAS: 25 6\n8 SOLICITUDES: Prazo de presentación e lugar de matrícula, no seguinte enlace: CURSO 3.- PROGRAMA INFORMÁTICO DE REXISTRO DE INFORMACIÓN DA REDE DE GALEGA DE ATENCIÓN TEMPERÁ PROFESIONAIS DESTINATARIAS/OS: Profesionais da rede galega de atención temperá, preferentemente profesionais dos servizos de atención temperá dependentes dos servizos sociais comunitarios que van utilizar o programa informático. OBXECTIVOS: Formar no uso desta ferramenta informática ás e aos profesionais que traballen na rede de atención temperá de Galicia. Esta ferramenta ten por obxectivo o rexistro de información das persoas usuarias da rede de atención temperá e ao mesmo tempo facilitar a coordinación dos equipos profesionais que interveñen na atención a menores de 0-6 anos con trastornos do desenvolvemento ou en risco de padecelos, así como a súa prevención. O programa dará soporte aos Servizos de atención temperá (SAT) e estará integrado co sistema de información de HSUE (Historia Social Única Electrónica da Xunta de Galicia) e permitirá aos SAT, a extracción dos indicadores e as estatísticas necesarias tanto para a planificación como para as xustificacións, memorias, investigacións, e avaliacións que precisen realizar. CONTIDOS: Nesta acción formativa verase o programa, de forma interactiva e levarase a cabo o rexistro de datos de cada un dos procesos recollidos no Protocolo de coordinación, intervención e derivación interinstitucional en atención temperá : 1. PROCESO DE DETECCIÓN PRECOZ 1.1 FASE DE DETECCIÓN 1.2 FASE DE DERIVACIÓN 2. PROCESO DE VALORACIÓN E INTERVENCIÓN: 2.1 FASE DE ACOLLIDA 2.2 FASE DE VALORACIÓN 2.3 FASE DE INTERVENCIÓN 2.4 FASE DE AVALIACIÓN 2.5 FINALIZACIÓN DO SERVIZO 7\n9 Para traballar polo miúdo con todos os aspectos contemplados polo programa informático: PROGRAMA FORMACIÓN MÓDULO HSUE_AT Rexistro de solicitudes Ficha do menor Xestión de expedientes Buscador persoas/expedientes Valoración Clasificación diagnóstica ODAT Elaboración e seguimento del PPI Cuestionario de desenvolvemento de Haizea-Llevant Xestión de listas de espera Rexistro de intervencións Seguimento das accións realizadas Elaboración de Informes Citas o Xestión de citas o Xestión de axendas o Xestión de reunións o Xestión de entrevistas Imputación de horas de traballo Administración o Xestión de usuarios da aplicación o Xestión de calendarios o Xestión de CDIATs, equipamentos e profesionais Explotación estatística o Indicadores de supervisión o Indicadores de xustificación Alarmas e avisos Documentación e formularios DATAS DE REALIZACIÓN: 25, 26 e 27 de setembro HORARIO: 25 e 26 de setembro, en horario de maña e tarde, de 10 a 14:00 e de 16:00 a 20Hs, día 27 de setembro de 10 a 14 DOCENTES: Pendente LUGAR DE REALIZACIÓN: Aula de informática do edificio administrativo de San Lázaro Nº DE PRAZAS: 20 Prazo de presentación e lugar de matrícula, no seguinte enlace: 8\n10 SOLICITUDES: Prazo de presentación e lugar de matrícula, no seguinte enlace: 9


DXC Iberia Codes – DigiTalent | Digitalent\nDXC Iberia Codes – DigiTalent\nConcurso de programación de videoxogos utilizando a tecnoloxía Scratch dirixido a estudantes españois e portugueses que se encontren cursando desde 5º de primaria ata 4º de secundaria.\nAchegar aos nenos e nenas á ciencia, á tecnoloxía, á enxeñaría e ás matemáticas dunha forma divertida, atractiva e fácil de desenvolver.\nDXC Iberia Codes é unha iniciativa de DXC Technology. Trátase dun concurso de programación no que, por parellas, os mozos e mozas teñen que crear un videoxogo de aventuras utilizando a tecnoloxía Scratch.\nQuen pode participar? O concurso vai dirixido a estudantes españois e portugueses que se encontren cursando entre 5º de primaria e 4º curso de secundaria. Haberá dúas categorías: Junior (5º e 6º de primaria xunto con 1º de ESO) e Senior (2º, 3º e 4º de ESO).\nQue hai que facer? Os equipos poderán desenvolver o seu proxecto seguindo unha serie de pautas establecidas nas bases do concurso e entregando o produto final a través da web da organización. Posteriormente o xurado, formado por voluntarios de DXC Technology, avaliará todos os traballos en base á creatividade, orixinalidade, precisión, méritos técnicos e boas prácticas de programación.\nPor que participar? Máis aló de achegalos a unha realidade que cada vez demanda máis profesionais na área das TIC, a experiencia de DXC Technology na aproximación ao universo da programación a través do ámbito educativo permitiunos contemplar a recepción positiva que xera este tipo de actividades entre a poboación estudantil e o aumento da súa motivación, autonomía e creatividade. Ademais, os equipos gañadores de cada categoría reciben un premio.\nCentros educativos (entrega de proxectos a través da web do concurso)\nEstudantes de España e Portugal que cursen desde 5º de primaria ata 4º de secundaria\nDo 01/02/2021 - 09:00 ata o 14/05/2021 - 18:00


Inicio/Concellos/O alcalde de Larouco reúnese co conselleiro do Medio Rural\nNo encontro analizábase o estado das infraestruturas rurais deste municipio ourensán e as novas necesidades que pode ter\nUn dos momentos da reunión do conselleiro do Medio Rural co alclade de Larouco.\nNa mañá do 22 de outubro o alcalde do concello valdeorrés de Larouco, Joaquín Prieto, mantiña unha reunión en Santiago co conselleiro do Medio Rural, José González. No encontro analizábase o estado das infraestruturas rurais deste municipio ourensán e as novas necesidades que pode ter.\nO Concello de Larouco ten previsto acometer un novo proxecto no marco do Plan Leader. Posúe varios edificios de titularidade municipal que eran as antigas escolas do municipio e pretende, a través das axudas que ten adxudicadas no citado Leader, convertelas en vivendas de aluguer. O obxectivo é transformar a primeira planta en vivendas, para o que é preciso realizar obras de división de espazo e de instalacións que permitan acondicionar a planta para o seu posterior aluguer de carácter social.\nO orzamento é de 47.500 euros dos que o 78% (37.050 euros) procederán de fondos Leader e permitirá acondicionar dúas vivendas en cada edificio, poñendo a disposición un total de catro vivendas.\nalcalde aluguer conselleiro euros fondos joaquín larouco Leader medio plan Prieto reunión rural vivendas


Desactivar a reprodución automática de vídeos no navegador | Novidades sobre gadgets\nUn panorama case molesto preséntase en diferentes páxinas web ás que chegamos porque hai información importante para nós. Mentres estamos a ler o contido dun artigo comezamos a escoitar e ver inesperadamente algún tipo de vídeo, algo que distrae a nosa atención e nos obriga a facelo silenciar altofalantes de ordenador; Esta situación débese a que o modo de reprodución automática está activado nos navegadores de Internet.\nPara poder silenciar os altofalantes e non escoitar o que está a reproducir o vídeo nese momento, poderiamos prema unha tecla simple ou vaia á bandexa de notificacións, para operar a icona do altofalante e desactivar o son; Se non quere revisar o contido destes vídeos e, pola contra, está a buscar unha alternativa para que non se mostren automaticamente, ensinarémoslle un pequeno truco que pode usar en calquera navegador de Internet onde desactiva esta reprodución automática.\n1 Trucos para desactivar a reprodución automática de contido multimedia\n2 Desactivar a reprodución automática de Firefox\n3 Desactivar a reprodución automática en Opera\n4 Desactivar a reprodución automática en Internet Explorer\nTrucos para desactivar a reprodución automática de contido multimedia\nPrimeiro trataremos o navegador Google Chrome sen significar que é máis importante que outros. Todo o que tes que facer é poñer o seguinte no espazo URL do navegador:\nchrome: // configuración / contido\nUnha vez alí aparecerá unha xanela, que terá que desprazarse cara abaixo e especificamente ata a área de «Accesorios«; Só tes que marcar a caixa que di «fai clic para executar«; Con isto, se hai algún elemento multimedia (especialmente vídeo), non se reproducirá a non ser que faga clic no seu botón de reprodución.\nDesactivar a reprodución automática de Firefox\nPara todos os usuarios de Mozilla Firefox tamén hai unha pequena solución, aínda que require un mellor tratamento ao intentar desactivar esta reprodución automática que suxerimos desde o principio; Neste caso, só tes que abrir o navegador e escribir o seguinte na URL:\nUnha vez alí debes escribir a seguinte cadea (plugins.click_to_play) no espazo de busca. Obviamente aparecerá un único resultado, que debes configurar como «Falso»Como se suxire na imaxe superior. Debe pechar e logo abrir o navegador Firefox para que os cambios entren en vigor. Unha vez que o fagas, cada vez que atopes unha páxina web onde existe este tipo de elementos, non se reproducirá de xeito automático senón que, ao facer clic nela, algo moi similar ao que suxerimos en Google Chrome.\nDesactivar a reprodución automática en Opera\nPara os usuarios do navegador Opera tamén hai unha excelente alternativa co mesmo obxectivo. Todo o que temos que facer é diríxenos cara á súa "configuración", que podes facer usando a combinación de teclas CTRL + F12. A xanela que se abrirá amosará algunhas funcións e debería ir á que di "Sitios web".\nA imaxe que colocamos na parte superior ilustra dun xeito mellor o que debes facer, é dicir, tes que activar a caixa onde o complemento deterá a reprodución automática de elementos multimedia nunha páxina web. O efecto será o mesmo que o suxerido nos navegadores anteriores.\nDesactivar a reprodución automática en Internet Explorer\nComo era de esperar, os usuarios de Internet Explorer tamén teñen a posibilidade de desactivar esta reprodución automática; Aínda que o procedemento é un pouco máis complexo de seguir, os resultados serán os mesmos que os presentados nos outros navegadores que comentamos anteriormente. Suxeriremos seguir os pasos seguintes para unha mellor comprensión:\nAbre o navegador Internet Explorer.\nFai clic na pequena roda dentada situada na parte superior dereita.\nDe aí escolle a opción «xestionar complementos«.\nVaia á primeira opción (que xeralmente di «Barra de ferramentas e extensións").\nUse o control desprazable do lado dereito para localizar o complemento Shcokwave.\nFai clic nel co botón dereito do rato e elixe a opción «Máis información«.\nDebe escoller a opción na parte final que diga «Eliminar todos os sitios«.\nCon cada un dos trucos que mencionamos, a partir de agora podes visitar calquera páxina web e darásche conta de que os vídeos non se reproducirán de xeito automático senón que agardarás que fas clic no botón correspondente.\nCamiño completo ao artigo: Novidades sobre gadgets » xeral » software » Como deter a reprodución automática de vídeos en páxinas web


O BNG reclama que se intensifiquen os labores de recollida de follas de árbores - Novas - BNG de Santiago de Compostela - BNG - Bloque Nacionalista Galego\nAcumulación de follas\nGoretti Sanmartín insta o alcalde a controlar o servizo e o número de máquinas varredoras operativas, que deberían estar en pleno rendemento nesta tempada de outono e coa previsión de chegada de ventos fortes e borrascas\nBNG de Santiago 05 nov. 2019 - 13:25\nO BNG propón a instalación dunha placa en memoria das vítimas de represión franquista que estiveron na cadea de San Isabel, en Galeras\nO BNG lémbralle a Miñones o compromiso do Goberno español para a humanización da rotonda de Conxo\nO BNG pregunta pola apertura do servizo municipal de asesoramento LGBTI aprobado hai case un ano\nSantiago de Compostela, 5 de novembro de 2019.- A portavoz municipal do BNG, Goretti Sanmartín, reclámalle ao alcalde que intensifique os labores de recollida de follas de árbores nestes días de temporal que invaden numerosas beirarrúas e estradas, ademais de atascar os desaugues.\nO BNG insta o alcalde a controlar o servizo e o número de máquinas varredoras operativas, que deberían estar en pleno rendemento nesta tempada de outono e coa previsión de chegada de ventos fortes e borrascas. Son numerosas as zonas urbanas que padecen a falta de limpeza de follas e ramallos, segundo as queixas recibidas na oficina do BNG.\nAdemais, esta acumulación de follas pode causar accidentes e caídas de persoas que transitan a pé ou van en bicicleta e supor un problema de seguranza viaria, advirte Goretti Sanmartín.\nEsta materia orgánica que se acumula arredor dos sumidoiros impide a recollida de augas pluviais coa consecuente formación de pozas e balsas de auga nas estradas, que se pode previr cunha adecuada planificación do traballo da empresa concesionaria, co persoal asignado e coas máquinas de recollida se funcionasen correctamente nesta tempada cando é máis preciso que estean operativas e a pleno rendemento, explicou.\nO BNG proporá no Pleno que Santiago participe no proxecto solidario de vacinación contra a covid en Cuba\nO BNG reclama que se active o protocolo de protección contra as violencias de xénero para evitar a revitimización de mulleres e menores cando declaran\nActo do BNG en Compostela


11 de maio de 2010 A Mariña-El Progreso// Foto: esfreus.net\nSuso Rey: 'Demos o primeiro paso, pero debemos traballar para non deixarnos sorprender'\nO técnico do Burela FS, Suso Rey, cre que a eliminatoria está “encamiñada, pero non decidida”, considerando “un gran paso” gañar fóra da casa ao Space Gasifred Ciutat d’Eivissa. “Está claro que agora temos vantaxe, xa que nos chega con gañar un dos partidos ante a nosa afección”, sinala o adestrador.\nO preparador burelao considera que os seus xogadores interpretaron á perfección as consignas tácticas que se lles pediron, contrarrestando os puntos fortes do cadro local e manexando o partido con solvencia. "A pesar do que puidemos ler na prensa local, o equipo dominou o partido de principio a fin, coas lóxicas fases de incerteza. O Burela FS foi un conxunto ben asentado sobre a pista e impuxo a súa filosofía de xogo a pesar de xogar fóra da casa”, sinalou Rey, que viu como os seus se poñían xa por diante nos primeiros compases e sempre tiveron rendas significativas no marcador. “Aos 2 minutos e 20 segundos marcamos o primeiro gol, froito da nosa boa saída, e en poucos minutos deixamos de medrar. Controlamos o rival, fomos moi verticais e chegamos a ter vantaxes de 1-3 e 2-5”, dixo.\nO cadro local tivo varios arreóns durante o encontro, sobre todo coa figura do porteiro-xogador, marcando os seus tres últimos goles atacando de cinco. “Encaixamos o segundo tanto a falta de poucos segundos para o descanso e no tramo final tamén houbo certas complicacións, xa que do 2-5 se pasou ao 4-5, pero tivemos boas oportunidades para sentenciar o partido, aínda que nos faltou finura na definición”, asegurou o preparador burelao, que cre que o partido de Eivissa foi unha continuación da liña que leva o equipo na segunda volta. “Está claro que mentalmente estamos nun gran momento; o equipo desborda confianza tras 14 partidos sen perder e nótase, aínda que fisicamente hai que recuperarse para o partido do sábado”, sinalou.\nRey quere rebaixar a euforia e evitar que os xogadores pensen que xa está todo o traballo feito na primeira rolda. O técnico subliña a importancia do segundo encontro para non xogarse a eliminatoria en 40 minutos. “Demos un primeiro paso, pero debemos seguir traballando para non deixarnos sorprender. Queremos chegar á quincena de partidos sen perder e decidir a eliminatoria o sábado. Hai que impedir que o rival medre”, asegurou o técnico.


Decenas de persoas reclaman nunha concentración en Lugo o dereito a vivir en galego\nO acto decorreu diante da Delegación da Xunta da cidade lucense, onde dúas funcionaras se negaron a atender en galego a unha usuaria.\n“Temos lingua propia, queremos vivir nela” e “En defensa do noso patrimonio: natureza, lingua, cultura” eran as mensaxes das faixas que presidiron a concentración que esta cuarta feira decorreu en Lugo, convocada pola Mesa pola Normalización Lingüística. O acto tivo lugar diante da Delegación da Xunta en Lugo, onde traballan as dúas funcionarias que se negaron a atender en galego a una usuaria.\nA concentración ten como obxectivo, como anunciaba a Mesa, “para defender socialmente a nosa lingua e os dereitos lingüísticos que temos como galegofalantes e como resposta ao caso de vulneración de dereitos lingüísticos” que tivo lugar nese edificio administrativo.\nAfirmou que “non pode ser que en Galiza se pisen os dereitos dos galegos e galegas e a Xunta non faga o máis mínimo”. Para a Mesa este feito é un síntoma da política lingüística do PP na Xunta e xa tramitou queixas ante Consellaría de Presidencia, Secretaría Xeral de Política Lingüística, Secretaría Xeral para o Deporte e Valedor do Pobo para denunciar este caso de agresión lingüística e discriminación dos dereitos máis elementais.\nA usuaria que sufriu esta agresión Adela Figueroa, agradeceu o traballo da Mesa pola Normalización Lingüística e apuntou que “as persoas galegofalantes temos uns dereitos que non debemos deixar perder”.\nA Mesa exixe á Xunta que actúe contra as funcionarias galegófobas da Delegación de Lugo. Pide unha condena pública por parte da administración galega e que abra un expediente disciplinario contra estas dúas empregadas públicas.


A clase das tartarugas: junio 2012\nDerradeiros aniversarios do curso\nEsta semana foi moi movidiña, con tanta festa e despedida. Polo pronto ímosvos contar que tivemos a derradeira festa de aniversarios, e Inés, Javi e Aitor xa teñen os seus catro anos.\nSaída ó parque\nO luns, aproveitando que facía bo día, fixemos a saída habitual de todos os finais de curso: ir a merendar ó parque. Os rapaces, como sempre, pasárono moi ben, xogando coa area, tirándose do tobogán ou nos columpios. Está ben esto de cambiar de aires.\nParque - presentacion imagenes\nRecordade achegar o DVD se queredes que vos grabe as fotos do curso.\nPor favor, non o traiades máis tarde do martes, porque senón será imposible preparar todo a tempo. Grazas!\nEste martes foi a excursión de fin de curso,e partimos coa pena de que casi media clase estaba enferma: tan so fomos oito.\nA xornada foi un éxito, e os nenos levaron moi ben a hora e pico de viaxe. Disfrutaron un montón da visita e, aínda que pareza incríble, non choviu nada de nada!\nSegún me contaron, o pasaron estupendamente, tiveron éxito distintos animais (sobre todo os osos e os lobos).\nAquí tedes o diario da viaxe:\nMarcelle - presentacion imagenes\nA vos que vos contaron?\nPD: dende aquí un biquiño ós nenos que non puideron ir. Xa haberá unha próxima!\nPublicado por MARÍA en 10:09 3 comentarios:\nOs bombeiros das Fragas\nPublicado por MARÍA en 13:09 3 comentarios:\nAniversario de maio\nO venres celebramos o único aniversario deste mes que acaba de pasar, maio. Ángel xa é unha tartaruga de catro anos!! A tarta e as pastiñas estaba moi ricas, despois xogamos e bailamos el "Du dúa".\nE máis animaliños!!\nEstá claro que a primavera está aquí en todo o seu esplendor, pois estos días temos moitisimas visitas animais na clase: Lucía e Alex trouxeron grilos, os nenos de cinco anos, Brais e Iker, ensinaronnos un montón de caracois, e por si esto fora pouco, os vermes de seda xa están formando capullos.\nPublicado por MARÍA en 9:47 1 comentario:


Panfletos homófobos nos colexios galegos - PSdeG-PSOE\nPanfletos homófobos nos colexios galegos\nInicio Actualidade Panfletos homófobos nos colexios galegos\n21.12.2016 jacobo Educación, Luis Álvarez Martínez, PARLAMENTO DE GALICIA 0\nO portavoz de Educación do Grupo Socialista, Luis Álvarez Martínez, presentou unha batería de iniciativas parlamentarias para reclamarlle á Xunta que prohiba o reparto nos centros educativos de publicacións homófobas. Así o dixo logo de detectar a distribución nos centros de ensino dun texto contra as leis para a igualdade LGTBI dende unha organización conservadora.\nO texto difundido, advirte, “pretende crear unha alarma inxustificada deostando con argumentos ideolóxicos e discriminatorios á comunidade LGTBI, á que acusa de querer causar un grave dano ao alumnado”. O folleto, distribuído baixo o título “Sabes o que lle queren ensinar aos teus fillos no colexio?”, e asinado por Hazte Oir, “ataca duramente á educación no respecto á diversidade sexual e de xénero”.\nÁlvarez alerta das afirmacións da dita publicación, que ataca á “proliferación” de leis autonómicas “que buscan impoñer na sociedade a ideoloxía de xénero” e cos que os gobernos “adhírense á corrente ideolóxica defendida polos lobbies do feminismo radical e LGTBI”.\nOs socialistas galegos presentaron unha batería de iniciativas parlamentarias reclamando que o Goberno galego prohiba o reparto nos centros educativos da comunidade autónoma, tanto públicos como privados, “de calquera publicación que poña en cuestión a igualdade das persoas e, nomeadamente, aquelas que supoñan un cuestionamento das políticas de igualdade de trato e non discriminación por motivos de orientación sexual”.\nO responsable socialista amosa a súa “fonda preocupación e máximo rexeitamento” a esta propaganda “contraria aos valores contidos no noso ordenamento xurídico, de tolerancia, respecto á diversidade e a non discriminación”. Traslada a súa confianza no traballo do profesorado para desenvolver unha educación en valores en defensa destes principios, e lembra que o alumnado LGTBI “é un dos que máis sofre o acoso escolar”.\nOs socialistas galegos consideran “imprescindible que se cumpran todas as medidas legalmente establecidas para garantir o benestar das nenas, nenos e novos LGTBI nos colexios e institutos”.\nArtigo anterior\tLeiceaga reclama máis xulgados específicos contra a violencia de xénero Artigo seguinte\tContratar taxi para as liñas de transporte con mínima demanda\nA Xunta debe iniciar “xa” o procedemento para conseguir a titularidade do Pazo de Meirás\nO PP rexeita no Pleno as propostas do sector forestal galego presentadas polo PSdeG\nAs axudas da Xunta polos incendios son “insuficientes” e “alleas á realidade”


O primeiro Celta europeo\nTras salvarse polos pelos do descenso na tempada 69-70, a do retorno a Primeira División, o Celta alcanzaría ao ano seguinte un logro case impensable por aquel entón: a clasificación para a Copa da UEFA.\nOs célticos protagonizaron unha tempada brillante no aspecto deportivo, aínda que noutros ámbitos, os problemas volvían estar presentes. Antes de comezar a tempada a Xunta Directiva recoñecía unha débeda real de máis de 16 millóns das antigas pesetas. Ademais, a campaña de captación de socios apenas deu resultados e o Celta, que por aquel entón tiña pouco máis de 8.000 socios, só conseguiu 1.100 novas altas.\nDesilusión na Copa da UEFA\nEn setembro de 1971 disputouse a primeira eliminatoria europea do Celta, fronte ao Aberdeen escocés. O partido de ida xogouse en Balaídos e non houbo sorte para os locais: o Celta perdeu por 0-2. A volta supuxo a despedida da UEFA. Os vigueses perderon por 1-0 e se esfumaron todas as súas ilusións; o paso pola competición europea fora moi breve, pero sen dúbida histórico para o club, pola gran experiencia vivida.\nEste tropezo pareceu ser un anuncio do que despois viría, e é que o Celta pasou verdadeiros apuros na Liga. Tras unha primeira volta bastante irregular o Celta empezou a levantar a cabeza na segunda. O maior expoñente desa recuperación sería a vitoria conseguida ante o Deportivo en Balaídos, por 3 goles a cero. Finalmente o equipo vigués lograría terminar a tempada na metade da táboa clasificatoria.\nEmpeza a etapa do ‘equipo ascensor’\nTras salvarse ‘in extremis’ na tempada 72-73, cunha vitoria por 3-0 ante o Real Madrid no último partido da Liga, o Celta asinou unha campaña 73-74 moi irregular. O equipo vigués pasou de liderar a táboa xunto ao Granada a ocupar o último posto da clasificación. O equipo lograría salvarse, pero o descenso de categoría non tardaría en chegar.\nNon empezaron ben os vigueses a tempada 1974-1975, e ao cabo dunhas cantas xornadas eran moitos os que cuestionaban os métodos do adestrador. Máis tarde virían algúns resultados tranquilizadores, pero de novo a sombra da derrota cerneuse sobre o equipo vigués, e comezou un desastre que desembocaría no descenso a Segunda División. Precisamente o descenso culminou na última xornada de Liga. O Celta enfrontábase á UD As Palmas e ambos se xogaban a permanencia na máxima categoría. Os vigueses viviron un auténtico calvario nas illas. Non puideron soportar a presión deportiva nin o ambiente e acabaron perdendo por 3 goles a 1.\nChega Carmelo, e con el a revolución\nNo regreso aos ‘infernos’ da Segunda División, o persoal reforzaríase con xogadores como Gonzalo, Fenoy, Pepe ‘Carpinteiro’ ou Igartua. Entre os que se marcharon cabe destacar o traspaso dunha figura crave para o equipo; Fernández Amado. Comezou a Liga sen problemas, pero ao chegar á sétima xornada, unha derrota fronte ao Calvo Sotelo puxo á afección en pé de guerra. O técnico Mariano Moreno presentou a súa dimisión e pouco despois era contratado Carmelo Cedrún, que mantivo ao Celta invicto durante 19 xornadas consecutivas. A excelente progresión do equipo fixo que os vigueses levantásense no alto da táboa e o único que impediu que se proclamasen campións da Segunda foi unha derrota fronte ao Burgos. A pesar diso, o Celta lograba o ascenso á División de Honra.\nUn novo descenso\nAs alegrías durarían pouco. O Celta collera o ascensor e nos anos seguintes non faría máis que subir e baixar. A Liga foi irregular e chegou a producirse unha circunstancia insólita no fútbol. O máximo goleador do equipo foi nin máis nin menos que Fenoy, o porteiro. Non só fixo paradas espectaculares, senón que converteu 5 dos 6 penaltis que lanzou. En 34 partidos marcáronse 22 goles, e cinco deles foron obra, como se sinalou, de Fenoy.\nUn novo ascenso ‘in extremis’\nNa tempada 77-78 producíronse algúns cambios substanciais no club, como o cambio de presidente, que agora sería Jaime Arbones; ou a chegada do novo adestrador, Toni Cuervo.\nA campaña comezou co ‘stage’ de pretemporada na cabeza de Manzaneda e a incorporación de novas fichaxes como Carlos Nani, José Pexegueiro, Gelo ou Lucas. Non empezou mal a Liga, aínda que cando chegaron as derrotas a paciencia acabouse. As cousas puxéronse tan mal que Toni Cuervo chegou a admitir que o equipo fóraselle das mans e que non controlaba o vestiario. O técnico presentou a súa dimisión deixando a Pepe Villar ao mando, aínda que por pouco tempo, xa que nas horas seguintes sería contratado Maguregui e o Celta asinaría un novo ascenso.\nDesastre deportivo e económico\nA tempada comezou cun desmantelamento do persoal. O presidente Arbones recoñece que a contratación do arxentino Nani fora un fracaso e decídese prescindir del, contratando no seu lugar o brasileiro Ademir Vieira, que resultaría lesionado nun xeonllo e non podería disputar máis que catro partidos. Tamén se prescindiu de Gómez, mentres que se fichaba a Paco, Pereira, Lago, García Senra, Vila ou Toledo. Pero o Celta non só sufriu a marcha dalgúns futbolistas, senón tamén unha desbandada xeneralizada na bancada. O club pasou de ter 12.000 socios a contar tan só con 9.000. Ata o médico do equipo e membro da Xunta Directiva, o doutor Babé, abandona o club, chegando no seu lugar o doutor Genaro Borrás.\nA Liga comezou de forma triste e con derrotas. Aos malos resultados económicos houbo que sumar as múltiples e graves lesións do persoal. Ata a natureza púxose en contra dos intereses célticos. Moitos aínda recordarán unha gran inundación que afectou ao estadio e supuxo numerosos danos materiais. Ao final da tempada 1978-79 o Real Club Celta de Vigo descendería de novo á Segunda División.\nDescenso á Segunda B\nEsa tempada sería unha das máis tristes para o Celta, que comezaba o seu descenso en picado. O adestrador abandona Vigo e chega no seu lugar Pedrito. Os resultados non acompañaron ao equipo desde o principio e chegou un momento en que todos perderon a paciencia. No partido contra o Alavés a bancada mostrou o seu descontento co equipo, en especial co porteiro Fenoy, que chegou a enfrontarse coa afección. A directiva dimite e deixa só ao presidente Jaime Arbones. Posteriormente sería o técnico, Pedrito, quen abandonase o seu posto, tras ser cesado (sería substituído por Carmelo).


O CONSELLO DA CULTURA GALEGA ACOLLE UNHA MESA REDONDA SOBRE O AUDIOVISUAL EN GALICIA | Actualidade\nO Consello da Cultura Galega organizará mañá, venres 23 de marzo, unha mesa redonda sobre o audiovisual galego, aberta ó público como acto final do Curso de Guión de Ficción coordinado pola Sección de Comunicación da institución. A mesa celebrarase ás 17:00 h. no Salón de Actos do Consello da Cultura Galega.\nNo acto participarán Antón Reixa, director da productora Portozás Visión, Pancho Casal, de Continental Producciones, Ángel de la Cruz e Emilio Mc Gregor, director da teleserie Mareas Vivas, que emite a Televisión de Galicia e Antón Dobao. Os invitados reflexionarán sobre a situación actual do audiovisual en Galicia e as súas perspectivas.


Conectad@s ó Mundo-FEMURO\nAula Formación, Información e Asesoramento\nPunto de encontro das mulleres do Rural da Comarca do Carballiño e Ribeiro, que se engloban en FEMURO.\nDende aqui se traballa para toda a poboación na busqueda da Igualdade,Empoderamento, Formación, información e Asesoramento.\n¡Grazas por estos anos de compartir, nos que espero tervos ensinado un chisquiño da tecnoloxía que nos rodea, e no que vos seguro que eu disfrutei, compartin e aprendin de vosa sapiencia, da vosa alegria, e dos vosos soños!.\nComo remate para grandes e pequechos LEMBRADE:\nTede coidado cando escaneades documentos importantes (D.N.I., cartillas de aforro....etc), e nese mesmo ordenador tedes o Emule sin unha configuración axeitada e compartindo arquivos....¡mirade que estades a partillar....cousas.....¡.\nSi queredes seguir informados/as, de actividades de FEMURO empregade o blog:\nComentarios (0) - Categoría: FORMACIÓN ALFABETIZACIÓN DIXITAL - Publicado o 13-05-2013 18:18\nBases para Estadias de Tempo libre a Mulleres soas\nBases para estadías de Tempo Libre para mulleres soas con responsabilidades non compartidas:\nComentarios (0) - Categoría: OUTROS - Publicado o 30-04-2013 09:15\nMaña é o día do libro, non esquezades que é bo compañeiro, que nos leva a viaxar e vivir mil vidas. Lede.....lede sempre....¡anque sexan os carteis publicitarios!, todo da unha idea, todo insina.\nOs peques que nos acompañan na aula, van a comezar a ler:\nQuerido Iván (Autora: Concha Blanco).\nComentarios (0) - Categoría: LUDOTECA/ANIMACIÓN A LECTURA LIBRO/FORUM - Publicado o 22-04-2013 18:34\nConvocadas probas de Competencias Clave:\nClikade no enlace:\nComentarios (0) - Categoría: OUTROS - Publicado o 19-04-2013 09:19\nServizo do Fogar\nFolleto do Ministerio de Empleo e S.S.\nComentarios (0) - Categoría: OUTROS - Publicado o 10-04-2013 23:32\nAXUDAS DE APOIO A MULLERES QUE SOFREN VIOLENCIA DE XÉNERO\nORDE do 2 de abril de 2013 pola que se regulan as bases para a concesión das axudas periódicas de apoio a mulleres que sofren violencia de xénero e se procede á súa convocatoria para o ano 2013.\nclikar no enlace:\nComentarios (0) - Categoría: PROGRAMA DE AXUDA - Publicado o 05-04-2013 09:14\nPagamento único por fillas e fillos menores de tres anos\nORDE do 26 de marzo de 2013 pola que se establecen as bases que rexerán a concesión da prestación económica de para o ano 2013.\nBases concesión de axuda por fillo/a menos de 3 anos\nComentarios (0) - Categoría: PROGRAMA DE AXUDA - Publicado o 01-04-2013 12:33\nInteresante corto contra os RUMORES\n(xenofobias e racismo)\nComentarios (0) - Categoría: OUTROS - Publicado o 25-03-2013 18:01\nCOÑECER INICIATIVAS NO RURAL E CAMIÑAR POR LUCUS AUGUSTI\nVerín, 21 de Marzo 2013\nMotivadas polas iniciativas das que tivemos conta nas pasadas “Xornadas de desenvolvemento rural” argalladas por FEMURO no Carballiño (2012), e vivir de preto as iniciativas emprendedoras das mesmas, VAMOS VISITAR GRANXA MARUXA en (Monterroso) e completar o día coa visita a cidade LUCUS AUGUSTI (LUGO) como actividade cultural e de aprendizaxe da cultura da terra.\nO desprazamento será, o vindeiro 27 de abril emprazámosvos para coñecer a comarca da Ulloa e visitar a Granxa Maruxa, unha Granxa de vacas ecolóxica, con imaxe renovadora e cun encanto particular, o proceso de elaboración das recoñecidas “Maruxas de Nata”.\nCoñeceremos despois dunha comida de confraternidade e ledicia no Restaurante “Porta de Santiago”, a marabillosa cidade de Lugo, cunha visión acompañada de preto polos Guías oficiais da emblemática cidade Galega.\nNa xornada poderán participar 12 persoas por cada Asociación (se dalgunha asociación desexan participar máis deste numero, comunicádenolo e pasarán á reserva, e no caso de que haxa espazo, poderemos incluílas). Temos prazas limitadas.\n08.30 h._Saída de Verín ( a concretar as demais paradas)\n10.00 h.- Parada para café\n11.30 h. _ Chegada Granxa Maruxa e Visita as instalacións\n13.30 h._Saída para Lugo\n14.30 h. _ Xantar (Restaurante “Porta de Santiago”)\n16.00 h. _ Visita Lugo con Guía Oficial.\n19.00 h_ Volta para casa\nComentarios (0) - Categoría: OUTROS - Publicado o 25-03-2013 16:28\nprocedemento de adxudicación de prazas en Residencias\nComentarios (0) - Categoría: OUTROS - Publicado o 11-03-2013 09:20


Por que os bebés recentemente nados teñen hipo? | Consumer\nO hipo do recentemente nado é unha contracción brusca do diafragma que ocasiona o son característico, un fenómeno natural e inofensivo para os nenos\nO hipo do recentemente nado é un fenómeno frecuente, normal e inofensivo para o pequeno. Os científicos non terminan de explicar por que o bebé ten hipo, nin acordan se supón algún beneficio para o organismo. Con todo, tranquilizan: o hipo do neno non supón un tic nin outro problema de maior gravidade. A continuación explícanse as posibles causas do hipo do recentemente nado, por que non representa un problema e o principal consello cando o bebé ten hipo: calma e paciencia.\nPor que teñen hipo os recentemente nados?\nO hipo é moi frecuente nos bebés recentemente nados e ata ao redor do seis meses de idade. Algúns pais inquiétanse porque cren que isto pode facer dano á criatura ou porque trasladan a incomodidade que os adultos senten cando teñen hipo. Polos xestos do neno, cren que tamén sofre. Con todo, aos pequenos non lles molesta e é unha do cinco reacciones dos recentemente nados para non preocuparse, do mesmo xeito que os estornudos, a respiración ruidosa, os sobresaltos ou os tremores de queixo.\nO hipo dos bebés recentemente nados é unha reacción normal e non representa un motivo de alarma, se non é excesivo\nDe feito, o “hipo dos bebés é incurable”, segundo Santiago García-Tornel, pediatra asociado do Hospital San Joan de Déu, de Barcelona. Non se pode facer nada para que se lle pase, salvo esperar. E o normal é que isto ocorra de maneira espontánea despois duns 10 ou 15 minutos.\nPero, por que se produce o hipo do recentemente nado? Os científicos non lograron explicalo do todo. Tampouco se ten algún beneficio para o organismo. O hipo do bebé é unha distensión do estómago, que ocasiona unha contracción brusca, repentina e involuntaria do diafragma, o músculo que separa o tórax do abdome. O peche espasmódico da glotis que se produce ao mesmo tempo dá lugar ao son característico, do que se deriva o seu nome: hipo.\nIsto non ten que facer pensar en tics, bastante frecuentes nos nenos. É probable, segundo explica García-Tornel, que a distensión do estómago orixínese por mor de que se enche de líquido ou de gas e que, como o aparello dixestivo aínda non está maduro, xera estas consecuencias. Pero “non representa ningún problema de mala alimentación, nin de mala absorción, nin de mala dixestión”, engade o experto, senón que é un proceso natural e sen riscos para os bebés.\nO bebé ten hipo, que fago?\nCando un neno ten hipo, a principal recomendación é ser paciente e velo como algo natural. Hai nenos que senten hipo con maior frecuencia que outros, do mesmo xeito que uns recentemente nados choran máis, padecen máis cólicos do lactante ou empezan antes a durmir toda a noite. Non hai un estándar nin se pode establecer se un bebé terá máis hipo que outro.\nCon todo, si é posible tentar previr o hipo ou reducir as probabilidades de que se produza. Posto que un dos factores que xeran a distensión do estómago é a acumulación de gases -que nos bebés é sobre todo aire-, a pauta consiste en procurar que non traguen moito aire ao alimentarse. Convén lembrar que se inxere máis aire cando se bebe do biberón que cando se fai do peito materno (o desexable, ao ser bebés menores de seis meses).\nO hipo do bebé recentemente nado pode previrse se se lle axuda a expulsar os gases e evítanse as correntes de aire\nDoutra banda, non se debe esperar a que o bebé teña moita fame porque isto lle pon ansioso e lévalle a inxerir maior cantidade de aire, aínda que este non é un método infalible xa que hai bebés que tragan moito aire, mesmo sen ter demasiada fame. Á súa vez, convén non cambiarlles de roupa en sitios con correntes de aire, xa que as variacións de temperatura, aínda que non sexan bruscas, poden xerar que o estómago do bebé disténdase e isto ocasiónelle hipo.\nEn calquera caso, é bo ter en conta algúns trucos para axudar a expulsar os gases do recentemente nado despois de cada toma. Só se os períodos de hipo son moi extensos (media hora ou máis) ou se non desaparecen despois do seis ou sete meses de idade, convirá acudir a un especialista para corroborar que non haxa ningunha afección do aparello respiratorio, dixestivo ou neurológico que os orixine.\nbebés recentemente nados coidados de bebés recentemente nados hipo de los bebés-gl


Redacción | Martes, 10 de Outubro de 2017, 10:08\nO Parlament ten un dispositivo especial de seguridade.\nO presidente da Generalitat, Carles Puigdemont, ultima unha declaración sobre a independencia de Cataluña este martes no Parlament, mentres hai múltiples contactos durante as últimas horas entre os soberanistas sobre como articular o camiño a unha hipotética república.\nPuigdemont prevé que o seu discurso, convocado ás 18 horas, se ampare no resultado do referendo: o sector soberanista quere que sexa unha declaración de independencia aínda que difire en se debe ter efectos inmediatos ou entrar en vigor máis adiante.\nA Generalitat confía en que se acabe xerando a presión suficiente sobre o Estado para que o presidente do Goberno acepte algunha das propostas de mediación internacional.\nCHEGAR "AO LÍMITE"\nA portavoz do PSOE no Congreso, Margarita Robles, dixo este martes que o seu partido quere "confiar e esperar" que prevaleza o "sentido común" en Cataluña e chamou ao presidente da Generalitat, Carles Puigdemont, a "non levar ao límite" a situación coa declaración unilateral de independencia.\nPara concluír, sinalou que hai que "loitar e traballar pola convivencia" e para iso ve necesarios "líderes" capaces de "facer un exame da realidade pensando nos cidadáns".\nREBELIÓN CONTRA O ESTADO\nO ministro de Economía, Industria e Competitividade, Luis de Guindos, asegurou este martes que "o que está a ocorrer é un ataque á Constitución española e á legalidade española" e, aínda que se trata de "unha ofensa moi importante", subliñou que está "tranquilo" porque "a resposta do Goberno español será a adecuada".\n"Nestes momentos xa estamos nos minutos finais. Todo depende do señor Puigdemont e eu o que espero é que volva o sentido común, non soamente polo conxunto de Cataluña son tamén polo conxunto de España e de Europa", confiou.\nO ministro recoñeceu que cando se produce "unha ofensa ao Estado de Dereito tan intensa e tan importante" como a de Cataluña "evidentemente xera inquietudes".\nSánchez reitera o apoio do PSOE á "resposta" contra a independencia de Cataluña\nOs empresarios, preocupados ante un posible boicot aos produtos cataláns\nA independencia en Cataluña "non sería recoñecida", pero o goberno catalán négase a velo


“O indulto de Carlos e Serafín é xusto e merecido pero chega tarde" - CIG: Confederación Intersindical Galega\n03 Xullo 2022 02:26\nO Goberno español vén de concederlle o indulto parcial a Carlos e Serafín, os dous traballadores vigueses condenados a tres anos de prisión por participar nun piquete, tras un lustro de mobilizacións nas rúas e unha intensa campaña na busca de apoio social e institucional. O BOE recolleu finalmente este luns unha medida que evitará a súa entrada na cadea, ademais de rematar cunha década de incerteza para os afectados e as súas familias.\nFixeron falta máis de cinco anos de mobilizacións nas rúas para que o Goberno español atendese o clamor social e institucional que demandaba a concesión do indulto a Serafín e Carlos, os dous traballadores afiliados á CIG e á UGT que en 2011 foron condenados a tres anos de cadea por participar nun piquete informativo durante a folga provincial do transporte en 2008.\nUnha vez esgotada a vía dos recursos xudiciais, as centrais CIG, UGT e CCOO levaron a cabo unha ampla campaña de mobilizacións en solidariedade cos afectados co obxectivo de que se lles concedese o indulto. A primeira petición fóralles denegada en 2013 polo Goberno do PP presidido por Mariano Rajoy, e nesta ocasión mantíñanse á espera de que se resolvese a solicitude dun segundo indulto parcial que evitase a súa entrada en prisión. Segundo recolle o BOE deste luns, a pena de cadea é substituída por unha multa a cada un deles de seis euros diarios durante 18 meses.\nNeste tempo desenvolvéronse concentracións cada mes, convocáronse varias manifestacións e protestas diante da Subdelegación do Goberno en Pontevedra. Ademais, iniciouse unha intensa labor na busca de apoios cidadáns e institucionais, logrando sumar milleiros de sinaturas á súa causa e conseguindo que o Parlamento galego, a Deputación e Pontevedra e o Concello de Vigo se posicionasen a favor dun indulto que por fin chegou, aínda que con anos de atraso, tal e como sinalou o secretario comarcal da CIG, Alberto Gonçalves, durante a rolda de prensa convocada hoxe polas tres centrais para valorar a decisión.\nA demora prolongou a agonía dos afectados\n“O indulto é merecido e xusto, pero chega moi tarde, xa que os dous afectados e as súas familias levan cinco anos de agonía agardando por unha decisión que puxese fin ao risco real de perder a súa liberdade e ver tronzadas as súas vidas e as das súas familias por participar nunha folga en defensa da mellora das condicións laborais do seu sector”, denunciou.\nNeste senso, lamentou que o Executivo de Pedro Sánchez demorase seis meses unha decisión “que só precisaba de vontade política e que podían ter aprobado en calquera das numerosas reunións do Consello de Ministras/os” e cualificou de “innecesario” un atraso que “prolongou a agonía de dous traballadores inocentes”.\nGonçalves asegurou que o indulto parcial é resultado da loita continuada levada a cabo polas tres centrais, que serviu para sumar o apoio dunha amplísima maioría de cidadáns e das principais institucións. “Esta vitoria demostra que a loita é o único camiño e que para vencer hai que loitar; e que cando a clase traballadora actúa unida e de maneira organizada é imbatíbel”, indicou, para a continuación agradecer o apoio de todas as persoas que neste tempo apoiaron a causa de Carlos e Serafín, “que é a causa de todos/as os traballadores/as”.\nCon todo, o secretario comarcal da CIG de Vigo quixo deixar moi claro que a concesión do indulto non remata co problema de fondo: o feito de que nun marco que se di democrático o exercicio pacífico de dereitos fundamentais supoña unha condena penal. “Defender a clase traballadora non pode ser delito”, sentenciou antes de esixir a derrogación da Lei Mordaza e do artigo 315.3 do Código Penal “como primeiro paso para frear a escalada de criminalización da loita social, e moi especialmente a sindical, que impulsou o PP”.\n“Grazas aos sindicatos e á xente que nos apoiou”\nOs dous traballadores afectados non agocharon a súa felicidade durante a rolda de prensa, que aproveitaron para lanzar mensaxes de agradecemento, en primeiro lugar aos tres sindicatos que dende o primeiro momento se volcaron na súa defensa, e a continuación á xente que se solidarizou con eles. “Grazas ás organizacións e ás persoas que se involucraron nesta causa, que é a causa de todos/as”, expresaron.\nAmbos coincidiron en sinalar a enorme alegría coa que recibiron a noticia do indulto tras tantos anos de espera, así como en que o peor de todo este tempo foi precisamente a incerteza de non saber se terían que ingresar na cadea. “Foi un auténtico calvario agardar por unha decisión tan importante para os nosas vidas que non daba chegado, así que sentimos moito alivio cando lemo os nosos nomes no BOE”.


A fundación Moncho Reboiras inaugura en Fonseca a exposición “O sindicalismo Galego na transición” - CIG: Confederación Intersindical Galega\nA Fundación Moncho Reboiras, coa colaboración da Universidade de Santiago de Compostela e da Agrupación Cultural O Galo, inaugurou esta mañá a exposición “O sindicalismo galego na transición (1972-1977)” que estará aberta ao público, no claustro do Pazo de Fonseca, desde hoxe até o 31 de marzo.\nA exposición, consistente en 13 paneis nos que se aborda cun enfoque divulgativo a xénese, desenvolvemento e consolidación do sindicalismo nacionalista no contexto de pulo do movemento obreiro galego, nos últimos anos do franquismo e na Transición, forma parte dun proxecto de divulgación cultural que pon en valor o traballo de arquivo e documentación histórica da Fundación Moncho Reboiras, depositaria do arquivo da CIG e de fondos do sindicalismo nacionalista.\nEste proxecto que contou coa colaboración económica da Deputación da Coruña, a través do Servizo de Acción Social, Cultural e Deportes, vén conformado por esta exposición, que xa foi instalada en Ferrol e A Coruña, pola edición dun caderno divulgativo de 32 páxinas, e da realización dun vídeo documental de 15 minutos.\nO acto inaugural contou coas intervencións do secretario xeral da CIG e presidente da Fundación Moncho Reboiras, Suso Seixo; Xose Pereira, vicerreitor de Comunicación e Coordinación da Universidade de Santiago; Manuel Mera, Director da Fundación e María Antonia Pérez, Presidenta da Agrupación Cultural O Galo.\nManuel Mera, que agradeceu tanto a Agrupación Cultural O Galo, como á Universidade de Santiago o seu apoio, foi o encargado de presentar o acto e de explicar, ao seu remate, de xeito pormenorizado, o contido dos paneis.\nNa súa intervención, a Presidenta do Galo agradeceu especialmente á USC que cedera o espazo do Pazo de Fonseca para esta exposición. Ademais subliñou a vinculación da universidade compostelá con ese período histórico porque “en moitos dos paneis o campus universitario serviu de marco para moitas das protestas que se desenvolveron neses anos por parte do nacionalismo e desta universidade saíron moitos dos líderes que estiveron do lado de todas as reivindicación”.\nXermolo do sindicalismo nacionalista\nPola súa banda Suso Seixo, lembrou que cando a Fundación Moncho Reboiras decidiu promover esta mostra, en colaboración coa deputación da Coruña, considerouse que era importante para divulgar acontecementos da nosa historia, de grande relevancia tanto para o movemento obreiro galego como para a clase traballadora galega, como os acontecidos no decurso da década dos setenta. “Conflitos relevantes nun momento histórico que coincidiu coa crise económica, coa crise do réxime franquista e co nacemento dunha nova experiencia tanto no campo sindical como no político”.\nSalientou que foi precisamente nese contexto no que naceu o sindicalismo nacionalista “pola necesidade que tiña a clase obreira galega de ter organizacións sindicais propias que deran resposta e alternativas á súa problemática; que comprenderan e explicaran por que tiñamos os salarios máis baixos ou estabamos condenados permanentemente á emigración malia ser un país rico; porque tiñamos un tipo de proletariado cunhas características moi determinadas, que foi estudado no seu momento por Ramón López Suevos: o proletariado simbiótico; por que había un tipo de industria moi determinada no noso país, como a industria de enclave, o espolio do noso excedente económico, da nosa enerxía…”\nMoitas cuestións das que dixo que “desgraciadamente seguen estando aí e non foron superadas”. De feito, chamou a atención sobre a actual situación de perda de dereitos laborais e sociais da clase traballadora e considerou importante, a través de feitos como os recollidos na exposición “lembrar que moitos destes dereitos e calidade de vida que estamos perdendo son froito de moitos anos de loita, de moito sacrificio de traballadores/as e de organizacións sindicais que levamos moitos anos metidos nesta loita pelexando por mellorar as condicións de vida da nosa clase traballadora”.\nMensaxe para a mocidade\nTamén incidiu na importante mensaxe que se dá á mocidade “porque moitas veces pensa que a realidade que vive hoxe canto a condicións de vida e de traballo foi sempre así e non foi tal, houbo que pelexalo”.\nIsto levouno a reflexionar sobre o sistema no que vivimos, porque “nos están retirando dereitos que tiñamos conquistados e temos que estar permanentemente nunha loita de confrontación entre clases por intereses antagónicos e enfrontados”.\nPor iso considerou fundamental ir cara modelos de organización social e económica onde a maioría social e a clase traballadora “teñamos dereitos fundamentais garantidos, como o dereito á vivenda, o dereito ao traballo, o dereito a unha pensión, a un salario digno, ao ensino, á saúde que este sistema non nolos garante”.\nO vicerreitor da USC, Xosé Pereiro, defendeu tamén a importancia de coñecer a historia o mellor posíbel “para non volver cometer os mesmos erros e para afianzar os éxitos que se lograron”. Por iso saudou esta exposición e salientou a importancia do período ao que se cinxe. “Anos absolutamente transcendentais para entender a Galiza que temos hoxe”.


O plan de acción do Cume da Terra se estanca | Consumer\nO plan de acción do Cume da Terra se estanca\nMiles de persoas piden accións efectivas paira erradicar a pobreza\nLa Cumbre da Terra, que se celebra desde o pasado luns en Johannesburgo, enfróntase cada vez a unha maior división entre os grupos, sen que se produzan avances no plan de acción presentado o venres, e creando un estado de confusión xeneralizada. Á espera da chegada dos xefes de estado e de goberno, as delegacións redobraban esforzos para que o cume non quede en papel mollado. Namentres, miles de persoas esixían onte nunha manifestación pacífica accións efectivas paira erradicar a pobreza no mundo.\nNos próximos tres días, os 109 xefes de estado e de goberno, que comezan este domingo os seus encontros, terán que facer grandes esforzos paira chegar a un acordo sobre este plan de acción, o que non lograron os diplomáticos en sete días. Con todo, o documento céntrase máis nunha declaración de intencións que en obxectivos concretos.\nO obstáculo fundamental é concretar a data paira a posta en marcha do plan de acción, xa que todos os obxectivos chocan contra o muro estadounidense. A Administración norteamericana móstrase sumamente hostil a un novo compromiso multilateral e a responsable da delegación estadounidense, Paula Dobriansky, non oculta a escasa consideración norteamericana cara ao “plan de acción de Johannesburgo que se achega ás 30.000 palabras”.\nA outra cara do Cume da Terra na xornada de onte estivo nas mobilizacións das asociacións contrarias á reunión. As manifestacións de movementos sociais e antiglobalización ocuparon así as rúas da cidade surafricana.\nOs organizadores protagonizaron tres manifestacións diferentes, que conxuntamente esperaban atraer a máis de 40.000 persoas, pero que apenas superaron as 10.000.\nA conferencia máis multitudinaria levou a cabo no estadio de Alexandra, uno dos barrios máis pobres de Johannesburgo, onde o actual partido do goberno surafricano convocou a miles de persoas paira esixir una economía máis xusta. O presidente surafricano, Thabo Mbeki, asistiu á conferencia e prometeu avaliar as necesidades dos máis pobres.\nAcción cume plan-gl


DEUS ELIXIU A DAVID\nDeus enviou a Samuel a Belén, á casa de Xesé, para que elixise como rei un dos seus oito fillos. Os sete maiores eran fortes e vigorosos, pero ningún agradou a Samuel, pois pensaba: “Deus non se fixa nas aparencias, senon no corazón” David, o fillo pequeno de Xesé, estaba coidando as ovellas e foron […]\nPara os alumnos de 5º. Déixovos unhas pistas e unhas preguntas guía para o traballo que tedes que facer. Espero que vos axuden ABRAHAM: Abraham coñécese como o primeiro patriarca do pobo de Israel. Pola súa confianza en Deus, Abraham é modelo para xudeos, cristiáns e mulsumáns, que o recoñecen como o pai de todos os […]\nHISTORIA DE DAVID E GOLIAT


Exposición Manuel Rodríguez López en Guitiriz : avozdevilalba.gal\nExposición Manuel Rodríguez López en Guitiriz\nO próximo mércores, día 29, ás oito do serán, na Casa das Palabras de Guitiriz, vaise abrir ao público a exposición MANUEL RODRÍGUEZ LÓPEZ, sobre a vida e obra do escritor de Paradela, fillo predilecto dese concello, e que da nome á Casa municipal de Cultura e a un Certame Literario do que se está a celebrar a vixésima edición. A mostra forma parte do PROXECTO MANUEL RODRÍGUEZ LÓPEZ emprendido por Galicia Digital e a familia do escritor, co apoio do Concello de Paradela, a Xunta de Galicia (Secretarías Xerais de Política Lingüística e de Cultura), a Deputación Provincial de Lugo e a Real Academia Galega. Esta mostra itinerante comezou o seu percorrido en Paradela para logo expoñerse en Lugo – Museo Provincial- no San Froilán de 2013, e posteriormente en Begonte, Paradela, Portomarín, Sarria, Vilalba, Santiago, A Coruña, Barcelona, Madrid, na Fundación Eduardo Pondal de Ponteceso e na Biblioteca Anxo Casal de Compostela. Na Casa das Palabras, con motivo do festival de Pardiñas, coa colaboración de Xermolos e a Irmandade Manuel María, vai permanecer aberta durante todo o mes de agosto. Está composta por oito paneis dobles, nos que se reflicte de xeito moi gráfico a vida e obra do escritor paradelense, considerado o mellor poeta obreiro galego do século XX, que escribiu en Catalunya a maior parte da súa obra, e foi, ademais dun grande animador das actividades galegas en Catalunya, o vínculo perfecto entre Galicia e os galegos emigrantes no País catalán.


Hoxe, as redes sociais e as ferramentas de comunicación e as formas de comunicación diversificáronse considerablemente. Desde ordenadores ata tabletas, pasando por teléfonos intelixentes, reloxos intelixentes e moitas outras ferramentas utilizáronse para a comunicación. Como resultado, producíronse aplicacións sociais e de comunicación para cada un destes dispositivos. Non obstante, lanzáronse tantas aplicacións que non sabemos como usar moitas delas.\nNo artigo de hoxe, darémosche información sobre un sitio web que contén información sobre ordenadores, teléfonos intelixentes e tabletas, aplicacións de comunicación, whatsapp, twitter, facebook, instagram e aplicacións similares. O nome do sitio é enterle.com\nFuncionando como un blog de redes sociais e tecnoloxía https://www.enterle.com/ O sitio web contén información sobre aplicacións de redes sociais, aplicacións móbiles, especialmente aplicacións de comunicación e interacción.\nSupoñamos que case todos temos polo menos unha subscrición ás redes sociais. Por exemplo, supoñemos que estamos usando polo menos unha das aplicacións como whatsapp ou facebook ou twitter, zoom, telegram, beep, instagram etc.\nPor suposto, como sabes, estas aplicacións actualízanse constantemente, engádense novas funcións, pero moitos usuarios non coñecen novas funcións e diferenzas destacadas. Moitos usuarios de redes sociais e aplicacións de comunicación son coñecidos como usuarios comúns e medios que non van máis aló das funcións básicas. Por exemplo, cantos de nós sabemos escribir texto en negra na aplicación de mensaxería de WhatsApp? Cantos de nós sabemos escribir cursiva ou tachado no whatsapp? Aquí tes como usar esta e outras funcións, trucos e consellos similares https://www.enterle.com agardando por ti no sitio.\nSe queres, imos falar dos trucos útiles no contido do sitio enterle.com e enumerar os temas interesantes a continuación, pensamos que estes temas serán os trucos que todos se preguntan como facer, pero pouca xente sabe.\nQue é un sinal de copyright, como facelo, como escribir un sinal de copyright no teléfono no ordenador\nAo facer clic no título anterior, podes aprender a facer unha marca de copyright nun teclado de ordenador ou teléfono intelixente, e como facer unha marca de copyright nun teclado de ordenador ou smartphone.\nComo escribir guión baixo no ordenador e no teléfono\nAo facer clic na ligazón anterior, podes aprender a eliminar o guión baixo do teclado. En particular, como se pode escribir o guión baixo, que se usa amplamente para crear un nome de usuario único, nos teléfonos intelixentes tamén está dispoñible no artigo en cuestión.\nComo desactivar a última vez visto en Instagram, desactivar a actividade de Instagram\nNa ligazón anterior, ofrécese información sobre unha función interesante especialmente para os usuarios de Instagram que non queren que o seu tempo sexa coñecido e visto por outros. Neste artigo tamén se explica paso a paso como desactivar a actividade de Instagram por última vez.\nMétodos de mirar en segredo historias de instagram, ver historias en segredo\nSe pinchas no enlace de arriba, no artigo que aparecerá diante de ti explícase como podes mirar as historias das persoas que segues sen deixar rastro. Noutras palabras, queres ver a historia de Instagram de alguén, pero a persoa que comparte a historia non debería verte na lista de seguidores da historia, para que non saiba que viu esa historia. Iso é exactamente o que estás a buscar, este artigo fará o truco.\nComo sacar fotos dun vídeo no teléfono?\nSe queres obter unha imaxe fixa de calquera vídeo no teléfono, este artigo é para ti. Podes facer clic na ligazón anterior.\nSitio de Nick nulma, sitios xeradores de alcumes\nSe estás a buscar apelidos, nomes de usuario, alcumes que se poidan usar para contas de xogos, contas de redes sociais ou calquera portal, neste artigo reúnense sitios moi interesantes, impresionantes, elegantes, interesantes e diferentes para buscar alcumes. Neste artigo reuníronse fermosos sitios xeradores de alcumes para que non te molestes en buscar nada.\nComo atopar unha conta de instagram desde o número de teléfono?\nFinalmente, o tema de como atopar unha conta de insta a partir dun número de teléfono, que é un tema que sempre preguntan os usuarios de Instagram, tamén foi tratado e explicado polo sitio enterle.com. Se alguén ten curiosidade, prema aquí para ler e entender 🙂\nPelículas que se estrearán en 2022\nPodes consultar as novas películas lanzadas en 2022 aquí.\nFuncións de Widows 11, como descargar, como actualizar?\nCaracterísticas de Windows 11, como descargar Windows 11, onde descargar, como actualizar?\nPode Exxen ver 2 persoas ao mesmo tempo?\nCantas persoas se poden seguir desde unha conta exxen, cantas persoas poden usar unha conta exxen?\ngañar cartos en liña (adobe.com)\nNota: Sempre intentamos darche información actualizada. Este artigo que estás lendo foi escrito por primeira vez hai uns 1 meses, o 13 de decembro de 2021, e este artigo foi actualizado por última vez o 29 de decembro de 2021.\nPolítica de privacidade da pantalla de bloqueo de Galatasaray


Á beira do Camiño: ¡Novo Bispo! | Galicia Digital\nÁ beira do Camiño: ¡Novo Bispo!\nPara a diocese de Lugo. No lugar do agora xubilado e enfermo, Frei Xosé Gómez González. que, durante 27 anos, procurou, con entusiasmo e entrega (¡tamén con erros/acertos!) mellorar a diocese. ¡Para el o noso agradecemento e o desexo dunha feliz e tranquila xubilación!\nPara o novo bispo, D. Afonso Carrasco Rouco, a sincera benvida. ¡Benvido, por enriba do xeito de ser elixido pastor desta comunidade diocesana, un sistema imposto, nada exemplar e evanxélico e que non se parece en nada ao das orixes da Igrexa!. Benvido, a pesar tamén, dos condicionamentos humanos e familiares que o acompañan ao estreo da súa primeira diocese.\nVén a unha diocese pobre, vella e avellentada. En todos os sensos. Nas ideas, nas persoas, nas estruturas. Cunha pastoral de conservación. Aínda non evanxelizada e ancorada nunha liturxia allea e des/encarnada da vida, baseada/centrada en ritos funerarios e devocións tradicionais.\nSabemos que é unha persoa sinxela, próxima, aberta, compasiva, sacrificada. Que chega con gañas de traballar e acertar na misión encomendada. Que é un bo profesional do ensino e formado en universidades de sona. (Salamanca, Múnich, Friburgo) Mesmo, galego/falante.\nNon se lle vai preguntar polos títulos. Do que ten que dar resposta e o que fai falla na diocese lucense é un pastor bo, humilde, próximo...Que fale, dialogue, coñeza, se sacrifique e ame aos diocesanos e se note que é un servidor. Ao xeito do seu/noso Mestre/Pastor, Xesús. Por aí, creo eu, é por onde se poden desfacer os fardos e prexuízos que acompañan a súa chegada.


Galicia Confidencial (GC) - Información sobre Caza\nCaza a cambio de comida: polémica por unha montaría benéfica en Ourense que implica a Cáritas\nEcoloxistas en Acción insta á Xunta a controlar este tipo de eventos e pide a cancelación definitiva da actividade, que polo momento foi aprazada.\nInvestigado por cazar xabarís pola noite e con munición ilegal\nEste veciño de Castroverde contaba cun dispositivo na súa leira que o alertaba da presenza do animal.\nXoaquín, cinco meses agardando polo seu tratamento de cancro: "chamaba ao Sergas e daban largas"\nA saturación da sanidade galega some en longos meses de espera aos doentes de cancro que agardan o seu tratamento. Xoaquín Pazo, veciño de Teo, agarda a súa quenda coa ollada posta nas pequenas cousas: "morrer xa sei que vou morrer, pero non se van rir de min".\nDetido por ameazar cunha escopeta e agredir a un home en Riotorto\nOs feitos rexistráronse o pasado xoves, 4 de novembro, supostamente no contexto dunha cazaría.\nFerido un cazador polo disparo dun compañeiro durante unha batida en Zas\nO home ferido tivo que ser intervido cirurxicamente. Segundo as fontes consultadas, a súa perna foi alcanzada por restos dun proxectil que habería rebotado.\nA Federación Rural Galega pide que o control do lobo "non caia en mans privadas" e protexa os gandeiros.\nMiñones adianta a posibilidade de que as CCAA se fagan cargo dos danos sobre o gando con fondos do Goberno central.\nAs organizacións agrarias Asaja, COAG e UPA uníronse este martes para acusar o Goberno de condenar aos gandeiros e ao sector á súa extinción ao decidir blindar ao lobo, á vez que pediron a dimisión da ministra de Transición Ecolóxica, Teresa Ribera.\nLembra que no país hai "máis de 90 mandas" e que hai que "lograr un equilibrio" coa actividdade agrogandeira.\nO borrador da orde ministerial sinalaba que a decisión, adoptada o 4 de febreiro pola Comisión Estatal para o Patrimonio Natural e de Biodiversidade, fornecerá efectos desde o día despois da súa publicación no Boletín Oficial do Estado e "en todo caso o 25 de setembro de 2021".\nLibera pon o foco na "cantidade indeterminada de chumbo de munición" que hai nos montes deste enclave.\nLibera denuncia a "falta de seguridade" na caza tras resultar ferido un home en Montederramo\nAsí mesmo, advertiu de que a declaración da "emerxencia cinexética temporal" por parte da Xunta no 70% da comunidade supón que "calquera persoa está exposta a un risco maior".\nXunta e viticultores analizan os efectos da declaración de emerxencia cinexética polo xabaril\nEntre as 29 comarcas galegas na que está aprobada a medida, figuran algunhas das que maior actividade vitivonícola concentran.\nA sétima edición da Feira de Caza, Pesca e Natureza de Abanca celebrarase en setembro en Silleda\nPermitidas as batidas de xabaril sen límite de exemplares en case toda Galicia, crías e femias incluídas\nA Xunta explica nun comunicado que se dá prioridade á caza de femias adultas e subadultas.


A sanidade, mellor presencial, coma o ensino - Mario Outeiro - El Progreso de Lugo: Periódico líder de Lugo y su Provincia\n09 octubre 2020 16:28 h.\nTODOS TIVEMOS claro dende o 13 de marzo que o confinamento no mundo do ensino era un mal necesario diante do tsunami epidemiolóxico que estaba por vir. Lembro que daquela non todos o vían de xeito tan diáfano coma o presidente de Castela- A Mancha, Emiliano García-Page, que acusou directamente ao profesorado de non querer traballar. O ensino non presencial foi un mal menor que nos pillou directamente en calzóns a case todos os estamentos da administración educativa. Co decorrer das semanas e prevendo que o confinamento se podía alongar o profesorado sacou de táboas para adaptarse ás circunstancias nun momento no que a consellaría nos fanou calquera posibilidade de compás que nos guiara en tan incertos mares. Mal que ben, o curso foi rematando e todos/as concluímos que había que poñer os medios para poder contar cun ensino presencial agás que as circunstancias foran moi, moi negativas.\nO mesmo lle pasou a atención primaria, peza fulcral e chave de acceso ao noso sistema sanitario. O covid-19 fixo que a atención dos doentes non urxentes e crónicos se realizase por teléfono desvirtuando totalmente o labor das e dos profesionais do mundo sanitario. A medida foi dende logo lóxica nos tempos duros do confinamento pero careceu de total sentido nos meses posteriores.\nAtrás queda aquel dito que aseveraba que aquí tiñamos a mellor sanidade do mundo. Hoxe, vistas as cifras derivadas da covid-19 vemos que non é verdade. Temos un sistema sanitario que foi grave e periodicamente mutilado ata quedar nun esquelete que non se recoñece do que antano foi.\nEfectivamente hoxe temos grandiosos e luxosos hospitais (necesarios, por suposto) nos que gastamos centos de millóns de euros pero temos a uns profesionais totalmente vilipendiados con salarios que non se corresponden co traballo realizado, con gardas inhumanas e precariedade nas contratacións. E pese a iso, son a verdadeira xoia dun sistema sanitario decadente.\nCando diciamos que tiñamos a mellor sanidade do mundo estabamos sendo inxustos. Verdadeiramente debiamos afirmar que tiñamos aos mellores sanitarios do mundo e iso debémosllo tamén ao sistema educativo e a unha sociedade que en conxunto segue educando en valores como o coidado aos doentes e ás persoas maiores. Non en van outros países europeos (Reino Unido, Portugal...) pelexan por levar a profesionais da medicina e da enfermería a traballar ao estranxeiro (eu xa teño a varios/ as alumnos/as nesas circunstancias).\nEstou seguro de que a sanidade a distancia provocou máis enfermidade e morte nestes meses que a propia covid-19. Canto lles custa a moitos dos nosos maiores comunicarse por vía telefónica (xa presencialmente tiñan a eiva de tratar de falar co/a médico/a en castelán, un idioma que en moitas ocasións non dominaban) e que importante é a inspección ocular dun profesional (canto máis o resto de medicións que adoitan facer nunha visita rutineira: tensión, temperatura...). Ese falar pausado que deberan ter con visitas non cronometradas, tirando do fío como se dunha investigación se tratara, ata chegar á cerna do problema. Unha empatía e habilidades que dificilmente se poden exercer por vía telefónica. Unha mirada, un sorriso e unhas palabras ditas de maneira presencial curaban en si moitos males.\nMais son tempos de presa, de frialdade, virtualidade e de eficiencia (xa o eran antes do coronavirus). Momentos onde un enfermo grave polo covid-19 pode chegar a morrer na máis estrita soidade nun cuarto dun hospital privado da compaña necesaria dos seus seres queridos. Queridos gobernantes, a ciencia non é incompatíbel cos sentimentos! Devólvannos ese piar do estado do benestar que outrora coñecemos, a sanidade en maiúsculas


Informes/memorias de prácticas As memorias das prácticas seleccionadas avaliaranse entre 0 e 10 puntos, tendo en conta o reflexo adecuado dos resultados obtidos na execución da práctica, a sua organización e calidade de presentación.\t 5\nProbas de resposta longa, de desenvolvemento Exame final dos contidos da materia, que poderá incluir problemas e exercicios, con unha puntuación entre 0 e 10 puntos.\t 80\n- Realizarase unha Avaliación Continua do traballo do alumnado nas prácticas ao longo das sesións de laboratorio establecidas no cuatrimestre. No caso de non superala, realizarase un exame de practicas na segunda convocatoria.\n- A avaliación das prácticas para o alumnado que renuncie oficialmente a Avaliación Continua, realizarase nun exame de prácticas nas dúas convocatorias.\n- Deberanse superar ambas as partes (proba escrita e prácticas) para aprobar a materia, obténdose a nota total segundo a porcentaxe indicada máis arriba. No caso de non superar as dúas ou algunha das partes, poderase aplicar un escalado ás notas parciais de xeito que a nota total non supere o 4.5.\n- Na segunda convocatoria do mesmo curso o alumnado deberase examinar das partes non superadas na primeira convocatoria, cos mesmos criterios daquela.


Ernesto Chao, sempre nas nosas memorias\nA Historia do Teatro e Audiovisual deste país non se pode escribir sen o nome de Ernesto Chao quen, ademais de actor, produtor e gañador de múltiples premios, foi o primeiro presidente da Academia Galega do Audiovisual (AGA), presidente da Asociación de Actores e Actrices de Galicia, impulsor e presidente de Escena Galega, director do Centro Dramático Galego (CDG) e un incombustible combatente a prol da nosa cultura, normalización da lingua e profesionalización do noso teatro e audivisual.\nEscrito por Clara Castilla o 06 Agosto 2018 .\n'Rojo', o grande espectáculo de Mireia Miracle\nA compañía de Mireia Miracle pesentou nas rúas de Cangas o seu espectáculo 'Rojo', baseada na historia dun dun clown. Unha viaxe cara os límites, o que nos impón e o que nós mesmos nos xeramos. ROJO é un diálogo cun muro, unha danza cos confíns, un soño que está máis alá, é algo que deixar atrás para poder avanzar. Un espectáculo de teatro xestual, clown para todos os públicos.\nEscrito por Clara Castilla o 05 Xullo 2018 .\nA compañía Xarope Tulú presentou o seu espectáculo 'Nómades', cos actores María Roja, Atenea García e Diego Martínez enriba do escenario. Unha obra infantil e xuvenil que tivo un público moi entregado. Xarope Tulú é unha compañía comprometida coas linguaxes escénicas dirixidas á infancia e á xuventude, que convida a viaxar por mundos de texturas e cores singulares. Fundada no ano 2015 pola actriz Atenea García e o músico Nicolás Zamorano. As súas propostas tentan achegar entre si as diferentes linguaxes escénicas: o teatro de obxectos, a música, a interpretación actoral e a narración oral entre outras, procurando non aferrarse a un único estilo interpretativo; facicilitando o descubrimento doutros mundos posibles e a creación dun espazo para a reflexión.\nEscrito por Clara Castilla o 04 Xullo 2018 .\nA terapia das palabras da man de Carme Abizanda\nCarme Abizanda, profesora de Literatura Dramática na Escola Superior de Arte Dramática de Galicia, onde imparte clases desde o ano 2006, ofrece, dentro do Programa Mulleres en Acción da Mostra de Cangas, o obradoiro 'A terapia das palabras: O pracer de crear'. Ao longo de dous días, Abizanda ofrece este obradoiro que ten como obxectivo "atopar os cauces a partir dos cales as nosas testemuñas nos permitan explorar desde a ficción e desde o xogo".\n'Caída libre' gaña o Torneo de Dramaturxia\nColoquios co público\nA Escola de Teatro de Cangas interpreta 'Divinas palabras'


Os amuletos das letras\nPodes ver os contos dos amuletos en power point ou tipo libro en ISSU\nSalon do libro 2012\nOpen publication - Free publishing - More amuletos\nTraballo feito polos rapaces de 4º nivel do CEIP Campolongo para a XIII Edición do Salón do Libro de Pontevedra, que se inagurou este domingo e estará aberto todo o mes de marzo no Pazo da Cultura de Pontevedra.\nO autor homenaxeado este ano é Paco Martín.\nVer algúnhas fotos do que se pode ver no Salón.\nVer a programación ou actividades que vai haber durante este mes de marzo na páxina web do Salon do Libro.\nTamén no anterior ligazón podes baixar o programa de actividades.\nCategoría: Contos, lendas, poesía - Publicado o 04-03-2012 20:01\nUnha bonita curtametraxe de animación á lectura explicando as marabillas que podemos atopar nas historias que hai nos libros.\nCategoría: Contos, lendas, poesía - Publicado o 29-01-2012 09:19\nA lenda do Monte Pindo\nEstá sobre o río Xallas, entre os concellos de Carnota e Mazaricos, mide 627 metros sobre o nivel do mar. É un macizo de granito. Ten numerosas especies de fauna e flora que se desenvolven en tan só 5 km cadrados (500 ha). Está ateigado de formacións como domos, nubbins, relevos acastelados, tors, microformas tipo gnama (pías) e tafone (cacholas). Cara o norte do macizo discorre o río Xallas encaixado a uns 300 metros de altitude.\nO seu patrimonio máis importantes é:\nO castelo de san Xurxo, A Moa, a mina de wolframio do chan de Lourenzo, rego dos muíños, monte Penafiel e a aldea turística de San Cibrán.\nHoubo fuxidos agochados Guerra Civil.\nAs lendas máis importantes son:\nNo século XII pertenceu a Rodrigo Pérez de Traba e converteuse en refuxio para ladróns, así que o\nArcebispo Xelmírez excomungouno. Os buscadores de tesouros pensaron que pertencera a Raíña\nLupa e son os responsables do seu estado actual de saqueo reducido a unha acumulación de pedra.\nSegundo un autor atopouse alí un medallón de bronce. Mina de wolframio do chan de Lourenzo:\nEra unha mina de wolframio na Segunda Guerra\nMundial para facer armamento para os alemáns.\nHoubo unha fortaleza medieval no século XX. Destruída polos Irmandiños.\nA Casa da Xoana\nÉ tradición, igualmente, que un crego confesaba naquel lugar, no que, ao tempo, se teñen producidas aparicións do demo. Tamén parece que, na noite de San Xoán, as bruxas ascendían até a Casa da Xoana para practicaren, como acostuman, no día do solsticio de verán, os seus ritos\nsatánicos, dados todos que suxiren a existencia de aquelares ou exorcizacións. Algunhas versións\napuntan ao feito de que as luces poden ser debidas á presenza da compaña, inda que isto é\ncontraditorio coa idea espallada da zona de que a Santa Compaña nunca anda no monte, senón nos\nA Raíña Lupa áchase soterrada no Pindo:\nNo chamado Alto do Ézaro, mesmo enriba da fervenza\ndo Xallas, existe unha pegada semellante que a lenda atribúe á deixada por Cristo, que dun chimpo\nchegou dende alí até Fisterra.\nA lenda prosegue dicindo que o tesouro consiste\nen sete millóns de ouro na cabeza da raíña e outros sete nos pés. Hai quen di, sen embargo que a raíña ten na súa campá un cabezal de ouro. Outros que está soterrada dentro dun cadaleito de prata no castelo do Monte Pedrullo, en Quilmas, ou que con ela fica unha ola chea de ouro,\ncircunstancias que nos fan lembrar toda unha liña mítica de tesouros agochados nos castros.\nVer lenda da Raíña Lupa\nQueremos que o Monte Pindo sexa Parque Natural\nCategoría: Contos, lendas, poesía - Publicado o 25-01-2012 22:19\nBalea Varada e outros contos máis de Poio\nVer o conto en Galicia Encantada\nCategoría: Contos, lendas, poesía - Publicado o 20-01-2012 21:27\nE decímolo ou non o decimos\nUn conto de Anxel Fole do libro "Historias que ninguén cre".\nO conto foi rodado en 1985 nas rúas de Pontevedra. Pódese ver unha panarómica delas nestas datas. Non cambian moito pero agora xa van sendo un recordo histórico para moitos.\nCategoría: Contos, lendas, poesía - Publicado o 07-01-2012 10:09


KH7 Spain | Compromiso ambiental - KH7\nSomos conscientes de que a nosa actividade, como calquera actividade industrial, xera un impacto no entorno ambiental. Por iso, traballamos coa vontade de minimizar o impacto tanto da nosa actividade industrial como dos nosos produtos.\nAs botellas chegan ás nosas instalacións en caixas de cartón. Estas caixas retornan aos nosos provedores para ser reutilizadas e así alargar a súa vida útil.\nDispoñemos dun sistema de recollida selectiva dos nosos residuos de envases e embalaxes para o seu posterior reciclado e estamos adheridos ao sistema de recollida selectiva de ECOEMBES pensado para a recollida selectiva e recuperación de residuos de envases para o seu posterior tratamento e reciclado.\nDesenvolvemos produtos respectuosos co medio ambiente.\nNo proceso de desenvolvemento dos nosos produtos, o equipo de I+D traballa con materias o máis respectuosas posibles co medio ambiente.\nDispoñemos de formatos recambio.\nAínda que case todos os nosos produtos se utilizan en formato pistola, da maioría deles comercializamos a súa versión en formato recambio. Isto supón un aforro tanto económico como ambiental xa que se reduce o número de materiais plásticos.\nReducimos os nosos envases.\nO equipo de Packaging de KH7 traballa continuamente para reducir a cantidade de materiais que forman os nosos envases e embalaxes. Reducimos impacto ambiental, cunha óptima xestión do consumo de materias.\nNon xeramos augas residuais no noso proceso de fabricación do produto e o seu posterior envasado.\nEn KH Lloreda reutilizamos as augas de limpeza das nosas liñas de envasado para próximas fabricacións. Por este motivo non dispoñemos dunha depuradora para tratar as augas de limpeza do noso proceso de envasado.


Enerxía eléctrica | Galicia Digital\nPara dependencia, a que temos da enerxía eléctrica, sen a que practicamente non podemos facer nada. Sen enerxía eléctrica non hai luz, non hai frio nin calor, moitas veces non hai teléfono, non hai sons, non funcionan os portóns automáticos, quedamos sumidos nunha idade media para a que non estamos preparados.\nEste problema só se presenta de cando en cando, pero máis veces do que quixeramos últimamente neste inverno tan repetitivo en canto a problemas. Precisamente para agora mesmo está anunciado un novo ventarrón.\nNas tendas especializadas téñense xa esgotado os xeneradores eléctricos, e avispados portugueses andan a ofrecer polo rural aparatos en venda para solucionar os problemas carenciais que pudieran presentarse.\nAldeas nosas, especialmente no norte da provincia de Lugo, chegaron a estar dez días sen luz eléctrica por culpa da tormenta chamada Klaus, evidenciando falta de reflexos das compañías subministradoras de enerxía.\nFálase de soterramento de liñas, de danos catastróficos, de pouca planificación e lenta resposta. O certo é que non estamos colectivamente preparados para responder diante dunha catástrofe a pesar de coidar que somos o embigo de Occidente, plenamente pertencentes a este mundo civilizado que de repente por un vento forte se mergulla nunha escuridade medieval.\nOs gobernantes teñen sen preparar un plan de emerxencia que se poña en marcha no momento en que xurda un problema, plan no que estean implicadas todas as forzas e servizos públicos, incluido o exército, que impidan que á primeira dificultade volvamos a tempos xa esquecidos nos que todo había que fialo á divina providencia.


Chousa da Alcandra: June 2010\nUnha composición accionarial ben repartida entre suavidade e dulzura. Un balance saneado e axeitadamente compensado entre a pigmentación fixa e maila polinizadora. Uns recursos propios suficientes como para agardar magníficos resultados de conquista.\nMesmo semella estar a piques de lanzarse a un precipicio de pouco medidas consecuencias que supoñen unha nefasta calidade directiva e unha pésima xestión da oportunidade. E despois dirá que fai fresh banking...\nFoto: Equilibrio. Agasallo de Tres Trisqueles para compartir coa Chousa\nPouquiño a pouco ímonos mirando no espello global para copiar tendencias, asumir costumes e propagar ideas. A permeabilidade de cada quén vaise facendo máis mol na medida na que aumenta a exposición ás reiteradas mensaxes que chegan por tdt, adsl, fm e incluso un xurásico medio chamado prensa escrita.\nTodos, sen excepción, disparan estímulos de todo tipo, co fin de incidir na nosa capacidade de elección, decisión e acción.\nCon tantos recursos que empregan, hai que confesar que en moitas ocasións logran os obxectivos con óptimos niveis de eficacia.\nPero ás veces atópanse con individuos de rompe e racha, que non hai campaña que os penetre nin mensaxe que lles incida.\nSon xente coas ideas claras e de principios firmes, que asumen a posibilidade de cascar, antes que verse influidos de xeito tan descarado. E non o fan por unha cuestión hormonal, senón por convencemento...\nFoto: Ovo distinto da mesma galiña\nZafra para tornear barrotes, cincel para labrar pedras e agullas para tecer liño.\nSeica son precisas ferramentas que evocan suplicio para amosar fermosura na porte e delicadeza na exhibición.\nPorén, mentras observemos con deleite a perfección das aristas pétreas e o engarce axeitado do metal que se clava nas entrañas graníticas, protexendo o delicadísimo encaixe branco; non deberíamos obviar o lume na forxa, as chispas arrincadas á pedra nin as gotiñas de sangue que -de seguro- afloraron nos dedos feridos pola espita tecedora manexada por mans suaves...\nProtexemos do exterior con sete candados o prezado lenzo; sen decatarnos que por onde máis riscos o atenazan adoita ser pola retagarda.\nFoto: Mosteiro de Aciveiro. A 40 km de Antas de Ulla\nDomados polas circustancias cotiás remexémonos con rosmonas protestas, mentras denunciamos as escasas posibilidades de estarricar os pés dentro do habitáculo que contén as nosas ledicias (moitas) e miserias (algunha tamén hai).\nE patalexamos coa semántica e xesticulamos con vehemencia pedindo amplitude. Ás veces chegamos a sacar a navalla da ameaza para amosar unha capacidade agresiva que, coma a tona do leite, queda case sempre na superficie.\nTanta leria para que, chegado o caso, cando nos ceiban da cadea o único que se percibe é o ben afeitos que estabamos a aquel espazo que nos esmagaba e que agora, carentes del, corremos un serio risco de desintegración por espallamento. Podemos chamarlle perfil ou incluso intelixencia; pero en realidade so é adaptación.\nFoto: E agora qué?


Santiago de Compostela acollerá o II Cumio Académico e do Coñecemento UE-CELAC | Galicia en el Mundo | Galicia no Mundo\nNesta viaxe tamén toman parte a vicerreitora de Titulacións da USC, María Victoria Otero Espinar; e o secretario executivo do Consello Universitario CELAC-UE, Félix García Lausín, entre outros membros do comité organizador. Ademais de presentarlles o Cumio, que é o maior encontro internacional do ámbito académico entre países de Europa, América Latina e o Caribe, as reunións que se desenvolverán estes dous días en Bruxelas teñen como obxectivo avanzar na construción dun espazo común de coñecemento entre os devanditos países, o que constitúe o fin principal do propio Cumio.\nPrograma da presentación\nO programa de reunións de presentación do Cumio comezou este luns cun encontro co embaixador de México, Mauricio Escanero, que actualmente ocupa a presidencia pro tempore da CELAC. Posteriormente a comitiva reuniuse con embaixadores do grupo de América Latina e Caribe diante das Nacións Unidas (GRULAC). A axenda do luns complétase cun encontro co embaixador representante permanente adxunto de España diante da UE, Juan Aristegui Laborde, así como con representantes do Servizo de Atención Exterior da UE e a directora de Cooperación Internacional da Comisión Europea, Antoaneta Angelova-Krasteva.\nDurante a mañá do martes, manteranse diferentes encontros no Parlamento Europeo con eurodiputados españois das comisións de Educación, I+D e Exteriores, así como da Asemblea Parlamentaria Euro-Latinoamericana (Eurolat), como Javier Fernández Fernández, director de Políticas Exteriores del Parlamento Europeo e cosecretario de Eurolat. Xa pola tarde, celebrarase unha reunión conxunta co Servizo Europeo de Acción Exterior (SEAE) e a Dirección Xeral de Cooperación Internacional e Desenvolvemento (DG DEVCO), que se celebrará na sede da Fundación Galicia Europa.\nUSC, anfitrioa académica\nA USC será a anfitrioa académica e local, así como a institución responsable da organización do cumio, no que ademais da Xunta, tamén colaboran as universidades da Coruña e de Vigo, o Consello Universitario CELAC-UE, a Secretaría Xeral Iberoaméricana (SEGIB) e o Consello Universitario Iberoamericano (CUIB). O Cumio congregará na capital de Galicia a máis de 500 participantes europeos e iberoamericanos do mundo académico, investigador, científico e do emprendemento, así como autoridades internacionais, para debater e poñer en común estratexias que impulsen a cooperación e o desenvolvemento inclusivo en educación superior, cun acceso equitativo e de calidade, que faciliten o intercambio de coñecementos e a transferencia de tecnoloxías.\nEn concreto, no Cumio afondarase no papel das universidades na asociación estratéxica establecida entre a UE e os 33 países que compoñen a Comunidade de Estados Latinoamericanos y Caribeños (CELAC), en como orientar a actividade académica e investigadora cara ao cumprimento dos Obxectivos de Desenvolvemento Sostible da ONU e a Axenda 2030, así como nos mecanismos necesarios para construír un Espazo Común de Educación Superior e de Investigación UE-CELAC.\nA celebración deste II Cumio Académico e do Coñecemento en Santiago de Compostela foi acordada en outubro de 2017 no marco do Consello Universitario desta entidade na Conferencia anual da Asociación Nacional de Universidades e Institucións de Educación Superior de México (ANUIES) celebrado en Guadalaxara (México); e que contou co visto e prace das tres universidades do SUG. A Consellaría de Educación achega un total de 352.900 euros para financiar o desenvolvemento deste encontro que organiza a USC.\nA CELAC é un instrumento intergubernamental de diálogo e concertación política, integrado por países de América Latina e o Caribe, que ten entre as súas atribucións a interlocución e diálogo coa Unión Europea. Os cumios CELAC-UE reúnen os dirixentes europeos, latinoamericanos e caribeños co obxecto de fortalecer as relacións entre ambas rexións a través de foros de diálogo e cooperación entre os Estados da UE e América Latina e o Caribe. Na súa primeira edición na Universidade do Salvador en 2017, os acordos alcanzados quedaron plasmados na Declaración de San Salvador, onde se recolle o ofrecemento do goberno galego como anfitrión do II Cumio Académico e do Coñecemento CELAC-UE.


12:58 do 6 de febreiro de 2021\nDentro da ocupación informativa que acapara a pandemia, nas últimas semanas o subtema son as vacinas: marcas, efectividade, custes, atrasos nas entregas, protocolos, persoas que se saltan os protocolos, estados que sacan o talonario de cheques, contratos que se incumpren... É a nosa particular guerra mundial, a que corresponde a este século XXI, nesta distopía que xa non é porque está a suceder.\nA situación era previsíbel. Á fin, nesta economía capitalista en que vivimos prevalece a lei da oferta e a demanda, e será quen pague máis e mellor quen consiga inmunizar os seus habitantes. Tanto é así que nada importan os pronunciamentos dos organismos internacionais como a ONU que chamou a que as vacinas fosen un ben público mundial.\nXustamente esas palabras foron o titular co que resumiron o plenario da trinta e unha sesión extraordinaria.\nNesa reunión que decorreu o pasado 3 de decembro, participaron cento cinco xefes de estado durante once horas ininterrompidas. Os chamamentos á solidariedade internacional, a facer da vacina un ben común humano ou a que se distribúa universalmente a prezos asequíbeis estiveron presentes en moitas intervencións. Mais avanzouse nesa dirección? Non, xusto na contraria, até o extremo de a Unión europea declarar que estaba a considerar impor medidas que restrinxisen a exportación das vacinas que se producen en Europa, ao transcender o incumprimento do contrato xa asinado e a exportación a Israel das vacinas.\nUnha se pregunta de que nos serven estes organismos internacionais en que se fala tan ben e se acordan tan boas cousas se logo son as políticas económicas apátridas as que limitan os nosos destinos. As contradicións do sistema. Ou como sentir que son as palabras do presidente de Cuba as que nos dan voz nese alto organismo, pois foi el quen si dixo que cómpre “fortalecer os sistemas nacionais de saúde”, algo que resulta extremadamente evidente estes días de colapso, cando está en risco a nosa saúde, e non só por mor da pandemia.\nonu ocupación vacinas Marta Dacosta coronavirus